**Приложение № 1**

**Техническа спецификация**

За процедура по възлагане на обществена поръчка по чл. 20, ал. 3, т. 2 от ЗОП с предмет: ***„Техническа помощ за подпомагане на процеса за управление на риска в Министерство на транспорта, информационните технологии и съобщенията“***

**І. Въведение**

**1. Общи сведения**

Стратегията за управление на риска в Министерство на транспорта, информационните технологии и съобщенията (организацията) се изготвя в изпълнение на изискванията на Закона за финансовото управление и контрол в публичния сектор (ЗФУКПС).

Към настоящия момент в Министерството на транспорта, информационните технологии и съобщенията е в сила стратегия за управление на риска, утвърдена със през м. май 2012 г .

В изминалия период от 2012 г. до сега бяха приети редица нормативни актове на национално ниво, които касаят процесите и следователно имат отражение върху дейността по управление на риска в министерството. Такива са например:

* По отношение на управлението на средствата от ЕС - Закона за управление на средствата от Европейските структурни и инвестиционни фондове и подзаконовите актове към него;
* По отношение на управлението на публичните финанси – Закона за публичните финанси;
* По отношение на възлагането на обществените поръчки – Закон за обществените поръчки от 2014 и 2016 г.

Успоредно с това продължи развитието на знанието в областта на финансовото управление и контрол в международен план, като през 2013 г. бе публикувана новата Интегрирана рамка за вътрешен контрол на COSO.

В резултат на текущата оценка на дейността бе идентифицирана необходимостта за оптимизиране на управлението на риска на МТИТС чрез:

- разработване на нова стратегия за управление на риска, съобразена с промените във външната и вътрешната среда, свързани с актуализирани изисквания към организацията;

- текущо подпомагане на осъществяването на дейността по управление на риска чрез привличане на специализирана консултантска помощ;

- подобряване на осведомеността на ръководните служители на организацията по отношение на идентифициране и управлението на риска на организацията.

1. **Обща и специфични цели**

Общата цел на настоящата поръчка е да подпомогне министъра на транспорта, информационните технологии и съобщенията за изпълнение на нормативно определените му задължения като осигури условия за подобряване на дейността по управление на риска, което от своя страна е предпоставка за постигане на разумна увереност, че целите на организацията ще бъдат постигнати.

Специфична цел на настоящата поръчка е актуализиране на процеса по идентифициране и управление на риска на организацията, чрез:

* 1. Разработване на стратегия за управление на риска, в т.ч. :
* определяне на рамката за управление на риска, лицата (структурите) и съответните им отговорности по отношение на управлението на риска в организацията и др.
* описание на процеса за управление на риска, отговорни лица, мерки за внедряването му в организацията и др.
	1. Подпомагане на процеса за управление на риска чрез текущо предоставяне на специфична експертиза по изпълнение на дейности, част от процеса по управление на риска, така както е описано тук по-долу
	2. Повишаване на осведомеността на ръководните служители на МТИТС в областта на идентифициране и управлението на риска чрез предоставяне на специализирано обучение

І**І. Наименование на поръчката :**

*„Техническа помощ за подпомагане на процеса за управление на риска в Министерство на транспорта, информационните технологии и съобщенията“*

**ІІІ. Обхват на услугата**

**1. Фаза 1 – Разработване на стратегия за управление на риска**

Изпълнението на тази фаза се извършва с участието на определени от Възложителя служители на министерството и следва да е съобразено със Закона за финансовото управление е контрол в публичния сектор и други относими нормативни актове, с приложимите за министерството стратегически документи, оперативни и годишни планове и други вътрешни за актове, с Методическите насоки по елементите на финансово управление и контрол и Насоките за въвеждане на управлението на риска в организациите от публичния сектор, издадени от Министъра на финансите на 25 февруари 2008г., както и с приложими добри практики на ниво ЕС.

Съдържанието на стратегията следва да бъде съобразено със спецификите на министерството, неговите цели, политики, дейности и административна структура, с действащите стандарти в областта на управлението на риска както и с други относими вътрешни и външни обстоятелства.

Стратегията следва да включва най-малко следното :

1. *Организационна рамка за управление на риска:*
* Политика за управление на риска
* Определяне на отговорностите на лицата и структурите
* Сведения за необходимите ресурси за прилагане на управлението на риска
* Механизми за вътрешен и външен обмен на информация и отчитане
* Механизми за наблюдение, преглед и подобряване на рамката за управление на риска
* Други сведения, по преценка на изпълнителя.
1. *Процес за управление на риска*

Изпълнителят следва да дефинира отделните елементи и етапи от процеса, както следва:

* 1. Обмен на информация и консултиране

Обменът на информация и консултирането с външните и вътрешните заинтересовани страни трябва да се осъществява на всички етапи от процеса за управление на риска. Като приложение към стратегията изпълнителят следва да изготви план за обмен на информация и консултиране.

* 1. Установяване на обстоятелствата

Необходимо е да се отчетат външните, вътрешните и специфичните за процеса на управление на риска обстоятелства.

* 1. Идентифициране и оценяване на риска

Изпълнителят следва да опише стъпките и процедурата за:

а) идентифициране на риска, включително дейността по съставяне и актуализиране на регистъра на рисковете на МТИТС

б) анализ на риска

в) преценяване на риска

2.4. Контролиране на риска (въздействие върху риска)

а) Въздействие върху риска

Изпълнителят следва да предостави общи сведения за възможните мерки за въздействие върху риска, за критериите и процедурата за избор на конкретните въздействия както и за разработване и внедряване на план за управление на риска. Като приложение към стратегията изпълнителя трябва да изготви образец на план за управление на риска.

б) Наблюдение и преглед

Наблюдението и прегледът трябва да бъдат планирани като част от процеса за управление на риска и да включват контроли или редовно наблюдение. Този контрол или наблюдение могат да бъдат периодични или според конкретния случай.

Осигуряването на ефективност на процеса по управление на рисковете изисква текущо и наблюдение (мониторинг) на всеки негов етап и периодично докладване на идентифицираните рискове и предприетите действия за тяхното намаляване (реакции).

Стратегията следва да посочи минималните изисквания по отношение на това какво трябва да се докладва за всеки риск.

в) Водене на записи за процеса за управление на риска

Като приложение към стратегията изпълнителя трябва да изготви:

* образец на регистър на рисковете;
* предложение за класификация на рисковете, която да подпомага процеса по идентификация и отразяване в риск регистъра на министерството.

*Изпълнителят може да предлага и допълнителни или да разширява съдържанието на изброените по-горе елементи на стратегията.*

**2. Фаза 2 – Съставяне и актуализиране на риск регистър:**

2.1. Съставяне на риск регистър

Изпълнителят следва в срок до 30 работни дни след утвърждаването на стратегията по фаза 1 от министъра на транспорта, информационните технологии и съобщенията да изготви риск регистър на ниво организация и на ниво отделни административни структури/звена в организацията.

2.2. Актуализиране на риск регистъра

След приемането на риск регистъра по т. 2.1 изпълнителят следва да извършва актуализацията му на шестмесечие- към 30.06 и към 31.12 за всяка година, до изтичане срока на договора. През първата година не се извършва актуализация към 30.06.

**3. Фаза 3 – Осъществяване на обучение**

Осъществяване на обучение за служителите на ръководни длъжности по управление на риска, след като изпълнителя първо идентифицира от какво обучение в областта на управлението на риска имат нужда ръководните служители и след това да организира едно такова обучение.

**ІV. Срок за изпълнение на поръчката:**

Три години от датата на сключване на договора с избрания изпълнител, като за

Фаза 1 – срокът е 60 работни дни от датата на сключване на договора;

Фаза 2 – за изготвянето на риск регистър срокът е 30 работни дни след утвърждаването на стратегията от фаза 1 от министъра на транспорта, информационните технологии и съобщенията, а за актуализирането му е до 30.06. и до 31.12. на текущата година.

Фаза 3 – срокът е 30 работни дни след утвърждаването на стратегията от фаза 1.

**V. Изисквания към участниците**

В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

Едно физическо или юридическо лице може да участва само в едно обединение.

Свързани лица по смисъла на параграф 2, т. 45 от Допълнителните разпоредби на ЗОП не могат да бъдат самостоятелни участници във възлагането.

Всеки участник в процедурата по възлагане на обществената поръчка има право да представи само една оферта.

Във възлагането могат да участват и обединения, които не са юридически лица. Възложителят отстранява от участие в процедурата участник, за когото е налице някое от следните основания за отстраняване, посочени в чл. 54, ал. 1, т. 1-5 и т.7 от ЗОП, а именно:

* е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
* е осъден с влязла в сила присъда, освен ако е реабилитиран, за престъпление, аналогично на тези, посочени по-горе, в друга държава -членка или трета страна;
* има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
* е налице неравнопоставеност в случаите по чл. 44, ал. 5 от ЗОП;
* е установено, че е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор или не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
* е налице конфликт на интереси, който не може да бъде отстранен.

 Основанията по чл. 54, ал. 1, т. 1, т. 2 и т. 7 от ЗОП се отнасят за: лицата, които представляват участника, лицата, които са членове на управителни и надзорни органи на участника и други лица, които имат правомощия да упражняват контрол при вземането на решения и да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Участник, за когото са налице основания по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, в съответствие с чл. 56 от ЗОП. За тази цел участникът може да докаже че:

* е погасил задълженията си по чл. 54, ал. 1, т. 3 от ЗОП, включително

начислените лихви и/или глоби или че те са разсрочени, отсрочени или обезпечени;

* е платил или е в процес на изплащане на дължимо обезщетение за всички

вреди, настъпили в резултат от извършеното от него престъпление или нарушение;

* е изяснил изчерпателно фактите и обстоятелствата, като активно е съдействал

на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

В случай, че участник е предприел мерки за доказване на надеждност по чл. 56 от ЗОП, тези мерки се описват в свободен текст от участника и в офертата се прилагат доказателства в подкрепа на същите. Мотивите за приемане или отхвърляне на предприетите от участника мерки и представените доказателства се посочват в протокола от работа на комисията.

***За участниците не трябва да са налице обстоятелствата по чл. 54, ал. 1, т. 1-5 и 7 от ЗОП. Доказва се с декларации.(по образец, приложение 6 и приложение 6а)*.**

В случай, че Участникът участва като *обединение,* което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1, т. 1-5 и 7 от ЗОП основания за отстраняване.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква участникът да замени посоченото от него трето лице, ако то не отговаря на някое от горните условия.

Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

Участниците попълват декларация по Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици **(*по образец* *приложение 7)***

**1. Икономическо и финансово състояние**

Изисквано минимално/ни ниво/а:

Участникът да е реализирал минимален общ оборот 120 000 BGN за последните 3 приключили финансови години.

Оборотът се изчислява на база годишните обороти за последните 3 приключили финансови години в зависимост от датата, на която участникът е създаден или е започнал дейността си.

Минималният общ оборот се доказва със справка — декларацияпо образец, към която участникът представя годишен финансов отчет или някоя от съставните му части, когато публикуването им се изисква. (*по образец Приложение 9*)

Съгласно § 2, т. 66 ДР „Годишен общ оборот“ е сумата от нетните приходи от продажби.

В случай, че участникът е обединение, което не е юридическо лице, изискването за оборот се отнася сумарно за оборота на лицата, включени в обединението.

**2. Технически възможности на участниците:**

а) Участникът следва да е сертифициран по система за управление на качеството БДС ЕК ISO 9001:2015 или еквивалентно в областта на услуги по управление и контрол на риска или вътрешен одит.

В случай, че участникът е обединение, което не е юридическо лице, посоченото минимално изискване важи и съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

*Обстоятелството се доказва чрез представяне на декларация свободен текст, с посочване на номер и срок на валидност на сертификата.*

б) Участникът трябва да е изпълнил минимум една услуга с предмет и обем идентичен или сходен с този на поръчката за последните 3 (три) години, считано от датата на подаване на офертата. Под „сходен предмет и обем“ се разбира: изготвянето на една стратегия за управление на риска за организация и провeждането на едно обучение за управление на риска. „Изпълнена“ е тази услуга, чието изпълнение е приключило до датата на подава на офертата.

*За удостоверяване съответствието си с поставеното изискване участникът представя Декларация- Списък на услугите, които са идентични или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга****.*** *Като доказателство за извършените услуги се приемат препоръки и/или референции, издадени от получателите на услугите, посочване на публични регистри, в които се съдържат данни за изпълнените услуги.* ***(Приложение 10)***

**3.Екип за изпълнение на поръчката.**

Участникът трябва да осигури eкип, за да гарантира качественото изпълнение на възложените му задължения. Екипът трябва да включва най-малко ръководител на екипа и двама ключови експерти, които следва да отговарят на следните изисквания:

**а)** Ръководител на екипа

• да има висше образования степен „магистър“ в областта на икономиката, управление, публична администрация или еквивалентна специалност;

• да притежава не по-малко от 10 години опит в областта на управлението на риска, финансовото управление и/или контрол или одит.

• следва да притежава един от следните документи (или еквивалент):

- Сертификат за сертифициран вътрешен одитор (Certified Internal Auditor, CIA), издаден от Международния институт на вътрешните одитори (the IIA Inc.);

- Сертификат за сертифициран одитор в публичния сектор (Certified Government Auditing Professional, CGAP), издаден от Международния институт на вътрешните одитори (the IIA Inc.);

- Сертификат за увереност в управлението на риска (Certification in Risk Management Assurance (CRMA), издаден от Международния институт на вътрешните одитори) (the IIA Inc.);

- Сертификат за сертифициран вътрешен одитор в публичния сектор (СВОПС), издаден от министъра на финансите.

б) Ключов експерт 1

* да има висше образования степен „магистър“ в областта на икономиката, управление, публична администрация или еквивалентна специланост;
* да притежава не по-малко от 5 години опит в областта на управлението на риска или финансовото управление и/или контрол.
* следва да притежава един от следните документи (или еквивалент):

- Сертификат за сертифициран вътрешен одитор (Certified Internal Auditor, CIA), издаден от Международния институт на вътрешните одитори (the IIA Inc.);

- Сертификат за сертифициран одитор в публичния сектор (Certified Government Auditing Professional, CGAP), издаден от Международния институт на вътрешните одитори (the IIA Inc.);

- Сертификат за сертифициран инспектор на измами (Certified Fraud Examiner), издаден от Асоциацията на сертифицираните инспектори на измами (ACFE);

- Сертификат за увереност в управлението на риска (Certification in Risk Management Assurance (CRMA), издаден от Международния институт на вътрешните одитори) (the IIA Inc.);;

- Сертификат за сертифициран вътрешен одитор в публичния сектор (СВОПС), издаден от министъра на финансите;

**б)** Ключов експерт 2:

* да има висше образования степен „магистър“ в областта на икономиката, управление, публична администрация или еквивалентна специалност;
* да притежава не по-малко от 3 години опит в областта на управлението на риска или финансовото управление и/или контрол.

Изпълнителят може да предложи и неключови експерти за изпълнението на услугата.

*Обстоятелството се доказва чрез представяне на декларация-списък на персонала и ръководител на екип, които ще отговарят за изпълнението, в който е посочена професионалната компетентност на лицата.* ***(Приложение 8)***

**V. Възлагане на поръчката**

Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката **оптимално съотношение качество/цена.**

Всяка оферта ще бъде оценявана с комплексна оценка (КО), която ще се формира от следните показатели: техническа оценка (ТО) и финансова оценка (ФО) с прилагане на Методиката за определяне на комплексната оценка на офертите **(*Приложение 4***).

Договорът за обществена поръчка се сключва с участника, класиран на първо място и определен за изпълнител на обществената поръчка.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Приложими документи/законодателство:

1. Закон за финансовото управление и контрол в публичния сектор;
2. Закона за управление на средствата от Европейските структурни и инвестиционни фондове;
3. Методическите насоки по елементите на финансово управление и контрол и Насоките за въвеждане на управлението на риска в организациите от публичния сектор, издадени от Министъра на финансите на 25 февруари 2008г.;
4. Интегрирана рамка за вътрешен контрол на COSO.